Só lyk Kim Kardashian se nuwe haarsnit! | SARIE
Só lyk Kim Kardashian se nuwe haarsnit!	deur Monica Pienaar
Die werklikheidster Kim Kardashian spog nou met ’n skerp asimmetriese lob.
Kim het vroeër die week ’n video van haar splinternuwe haarsnit op Snapchat gedeel. Haar hare val tot op haar skouers en is asimmetries gesny, met stomp punte. Ons dink dit lyk supersjiek en pas perfek by haar donker gladgestrykte hare.
As jy gedink het dié styl se tyd is verby, dink weer!
Met dié korter haarsnit volg sy in die voetspore van haar twee jonger susters, Khloé en Kendall (én talle ander bekendes), wat ook die afgelope jaar hul hare in ’n korter bob of lob gesny het.
Love this look. I break it down on my app! A photo posted by Kim Kardashian West (@kimkardashian) on Aug 3, 2016 at 6:33pm PDT
Kim is nie bang om af en toe met haar hare te eksperimenteer nie. Onthou jy nog toe sy verlede jaar vir ’n paar weke lank blond was?
Hou jy van Kim K se nuwe haarsnit?
Waarskuwing: Dis wat alkohol aan jou vel doen!